OpenLLM-France/wikimedia huggingface dataset:
# Synchiropus novaecaledoniae

Synchiropus novaecaledoniae és una espècie de peix de la família dels cal·lionímids i de l'ordre dels perciformes.

## Hàbitat

És un peix marí i d'aigües profundes que viu fins als 246 m de fondària.

## Distribució geogràfica

Es troba al Pacífic occidental central.

## Observacions

És inofensiu per als humans.

## Referències

* ↑ Gill T. N., 1859. On the genus Callionymus of authors. Proc. Acad. Nat. Sci. Phila. v. 11. 128-130.
* ↑ BioLib (anglès)
* ↑ Fricke, R., 1993. Pisces, Teleostei: Callionymidae of New Caledonia with descriptions of new species. Mem. Mus. Natl. Hist. Nat. Núm. 158: 361-376.
* 1 2 3 «Synchiropus novaecaledoniae» (en anglès). FishBase. Froese, Rainer; Pauly, Daniel (editors).

## Bibliografia

* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fricke, R., 1981: Revision of the genus Synchiropus (Teleostei: Callionymidae). Theses Zoologicae v. 1: 1-194.
* Fricke, R., 2001. Callionymidae. Dragonets. p. 3549-3571. A: K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.
* Helfman, Gene S.; Collette, Bruce B.; Facey, Douglas E.; Bowen, Brian W. The diversity of fishes: Biology, Evolution, and Ecology (en anglès). Hoboken, NJ: John Wiley & Sons, 2009, p. 720. ISBN 978-14-0512-494-2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Héctor Pedro Scarone

Héctor Pedro Scarone (26 de novembre, 1898 – 4 d'abril, 1967) fou un destacat futbolista uruguaià dels anys 20.
El principal club on Scarone defensà la samarreta fou el Nacional, tot i que visqué curtes etapes al FC Barcelona, Inter de Milà i Palerm. Amb el Nacional guanyà vuit cops el campionat uruguaià, marcant 301 gols en 369 partits.
Amb 31 gols en 51 encara manté el rècord (a 2008) de gols marcats amb la selecció de l'Uruguai. Fou campió de la Copa Amèrica de futbol quatre cops, dos dels Jocs Olímpics (quan encara no existia el Mundial, i, per tant, el títol olímpic pot ésser considerat com un campionat del món del moment), i de la Copa del Món de 1930.
Un cop retirat fou entrenador. Dirigí al Nacional i al Reial Madrid als anys 50.
El seu germà Carlos també fou un destacat futbolista.

## Palmarès

* Medalla d'or als Jocs Olímpics: (2) 1924, 1928
* Copa del Món de futbol: (1) 1930
* Copa Amèrica de futbol: (4) 1917, 1923, 1924, 1926
* Campionat uruguaià de futbol: (8) 1916, 1917, 1919,1920, 1922, 1923, 1924, 1934

## Referències

* ↑ rsssf: Uruguay record international footballers

## Enllaços externs

* (anglès) Estadístiques internacionals
# Gideon Ericsson

Gideon Levi Ericsson (Estocolm, 2 de març de 1871 – Estocolm, 27 de gener de 1936) va ser un tirador suec que va competir a començaments del segle xx.
El 1912 va prendre part en els Jocs Olímpics d'Estocolm, on va disputar tres proves del programa de tir. En la prova de Carrabina, 25 metres guanyà la medalla de bronze, mentre en la carrabina, 50 metres fou 39è i en la de pistola de foc, 25 metres 37è.

## Referències

* ↑ «Gideon Ericsson Olympic Results». sports-reference.com. Arxivat de l'original el 8 de novembre 2014. [Consulta: 11 juny 2017].
# Comunitat de municipis del País de Caulnes

La Comunitat de municipis del País de Caulnes (en bretó Kumuniezh kumunioù Bro Gaon) és una antiga estructura intercomunal francesa, situada al departament de les Costes d'Armor a la regió Bretanya, al País de Dinan. Té una extensió de 134,41 kilòmetres quadrats i una població de 5.850 habitants (2006).

## Composició

Agrupa 8 comunes :
* Caulnes
* La Capella Blanca
* Guenroc
* Guitté
* Plumaudan
* Plumaugat
* Saint-Jouan-de-l'Isle
* Saint-Maden

## Vegeu també

* Intercomunalitats de les Costes d'Armor

## Enllaços externs

* Comunitat de municipis del País de Caulnes Arxivat 2013-10-23 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic
# Kazım Özalp

Kâzım Fikri Özalp (1880 – 6 de juny de 1968) fou un militar, funcionari i polític turc, i una de les figures cabdals en la Guerra d'independència turca.

## Biografia

Nascut a Köprülü (ara Veles, Macedònia del Nord), al vilayet de Kosovo de l'Imperi Otomà en una família d'albanesos, Kâzım Fikri es va graduar a l'escola militar otomana el 1902 i va completar la seva formació a l'Acadèmia Militar el 1905. Kâzım Özalp es va veure involucrat en l'Incident del 31 de març el 1909. Va ser comandant militar durant les Guerres Balcàniques. El 1917, va ser ascendit al rang de coronel. Va ser un dels comandants militars que van organitzar els grups de resistència en contra de l'ocupació de Esmirna. Durant la Guerra d'independència turca, va lluitar en diversos fronts. En 1921, Kazim Özalp va ser ascendit al rang de general, pel seu èxit en la batalla de Sakarya.
Ja com membre de la primera legislatura del Parlament de la República de recent creació i diputat per la província de Balıkesir, Kazim Fikri va servir com a ministre de Defensa en diversos governs 1921-1925, i més tard, de 1935 a 1939, va ser elegit president de la Gran Assemblea Nacional de Turquia de 1924 a 1935. En 1950, va ser triat per al parlament com a diputat per la província de Van. Es va retirar de la política activa el 1954. Es rumoreja que podria haver estat un bektaixita, possiblement a causa de la seva oposició a la decisió de tancar els centres bektaixites (Khanqah).
Kâzım Özalp va escriure les seves memòries en el seu llibre Milli Mücadele ("Lluita Nacional"). Va morir el 6 de juny de 1968 a Ankara. Les seves restes van ser traslladades al Cementiri estatal turc.

## Notes

* ↑ Gingeras, Ryan. Sorrowful Shores. Oxford University Press, 2009, p. 83. ISBN 0-19-160979-X.
* 1 2 Küçük, Hülya. The role of the Bektāshīs in Turkey's national struggle. BRILL, 2002, p. 289. ISBN 90-04-12443-8.

## Referències

* Qui és qui Arxivat 2016-09-15 a Wayback Machine. (turc)

## Enllaços externs

* Obres de Kâzım Özalp a Internet Archive
# Syncomistes

Syncomistes és un gènere de peixos pertanyent a la família dels terapòntids.

## Taxonomia

* Syncomistes butleri (Vari, 1978)
* Syncomistes kimberleyensis (Vari, 1978)
* Syncomistes rastellus (Vari & Hutchins, 1978)
* Syncomistes trigonicus (Vari, 1978)

## Referències

* ↑ Vari R. P., 1978. The terapon perches (Percoidei, Teraponidae). A cladistic analysis and taxonomic revision. Bull. Am. Mus. Nat. Hist. v. 159 (art. 5). 175-340.
* ↑ uBio (anglès)
* ↑ The Taxonomicon (anglès)
* 1 2 Vari, R. P., 1978. The terapon perches (Percoidei, Teraponidae). A cladistic analysis and taxonomic revision. Bull. Am. Mus. Nat. Hist. v. 159 (art. 5): 175-340.
* ↑ Vari, R. P. & J. B. Hutchins, 1978. New species of terapon perches (Percoidei, Teraponidae) from Australia. Am. Mus. Novit. Núm. 2654: 1-8.
* ↑ Vari, R. P., 1978. The terapon perches (Percoidei, Teraponidae). A cladistic analysis and taxonomic revision. Bull. Am. Mus. Nat. Hist. v. 159 (art. 5): 175-340.
* ↑ BioLib (anglès)
* ↑ AQUATAB
* ↑ Catalogue of Life (anglès)
* ↑ World Register of Marine Species (anglès)
* ↑ FishBase (anglès)
* ↑ UNEP-WCMC Species Database (anglès)
# Michelle Coleman

Michelle Coleman (n. Estocolm, 31 d'octubre de 1993) és una nedadora sueca especialitzada l'estil lliure.

## Biografia

Va nedar al Campionat Europeu de Natació de 2012, on va arribar a guanyar una medalla de plata en la modalitat 4x100 lliure amb un temps de 3:38,40, quedant a 42 centenes de la primera posició. Dos mesos després va estar present als Jocs Olímpics de Londres 2012, en la modalitat de 4x100 m lliure on van quedar desqualificades en la final, i als 4x100 m combinat, on no va aconseguir la final. També va nedar al Campionat Europeu de Natació en Piscina Curta de 2013, on va guanyar dues medalles de bronze i una de plata; i al Campionat Europeu de Natació de 2014, guanyant una medalla d'or, una de plata i una altra de bronze.

## Referències

* ↑ «Resultats de la tercera jornada dels Europeus de Berlín». EFE, 20-08-2014. [Consulta: 21 agost 2014].
# Temporada 1972-73 de l'NBA

La temporada 1972-73 de l'NBA fou la 27a en la història de l'NBA. New York Knicks fou el campió després de guanyar a Los Angeles Lakers per 4-1.

## Classificacions
### Conferència Est

Divisió Atlàntica :
| Equip | V | D | %V | P |
| Boston Celtics | 68 | 14 | ,829 | - |
| New York Knicks C | 57 | 25 | ,695 | 11 |
| Buffalo Braves | 21 | 61 | ,256 | 47 |
| Philadelphia 76ers | 9 | 73 | ,110 | 59 |
Divisió Central :
| Equip | V | D | %V | P |
| Baltimore Bullets | 52 | 30 | ,634 | - |
| Atlanta Hawks | 46 | 36 | ,561 | 6 |
| Houston Rockets | 33 | 49 | ,402 | 19 |
| Cleveland Cavaliers | 32 | 50 | ,390 | 20 |

### Conferència Oest

Divisió de l'Oest Mitjà :
| Equip | V | D | %V | P |
| Milwaukee Bucks | 60 | 22 | ,732 | - |
| Chicago Bulls | 51 | 31 | ,622 | 9 |
| Detroit Pistons | 40 | 42 | ,488 | 20 |
| Kansas City-Omaha Kings | 36 | 46 | ,439 | 24 |
Divisió Pacífic :
| Equip | V | D | %V | P |
| Los Angeles Lakers | 60 | 22 | ,732 | - |
| Golden State Warriors | 47 | 35 | ,573 | 13 |
| Phoenix Suns | 38 | 44 | ,463 | 22 |
| Seattle SuperSonics | 26 | 56 | ,317 | 34 |
| Portland Trail Blazers | 21 | 61 | ,256 | 39 |
* V: Victòries * D: Derrotes * %V: Percentatge de victòries * P: Diferència de partits respecte al primer lloc
* C: Campió

## Estadístiques

| Categoria | Jugador | Equip | Mitjana/% |
| Punts per partit | Nate Archibald | Kansas City-Omaha Kings | 34,0 |
| Rebots per partit | Wilt Chamberlain | Los Angeles Lakers | 18,6 |
| Assistències per partit | Nate Archibald | Kansas City-Omaha Kings | 11,4 |
| Percentatge de tirs de camp | Wilt Chamberlain | Los Angeles Lakers | 72,7 |
| Percentatge de tirs lliures | Rick Barry | Golden State Warriors | 90,2 |

## Premis

* MVP de la temporada
** Dave Cowens (Boston Celtics)
* Rookie de l'any
** Bob McAdoo (Buffalo Braves)
* Entrenador de l'any
** Tom Heinsohn (Boston Celtics)
* Primer quintet de la temporada
** John Havlicek, Boston Celtics
** Nate Archibald, Kansas City-Omaha Kings
** Kareem Abdul-Jabbar, Milwaukee Bucks
** Spencer Haywood, Seattle SuperSonics
** Jerry West, Los Angeles Lakers
* Segon quintet de la temporada
** Rick Barry, Golden State Warriors
** Elvin Hayes, Baltimore Bullets
** Dave Cowens, Boston Celtics
** Walt Frazier, New York Knicks
** Pete Maravich, Atlanta Hawks
* Millor quintet de rookies
** Dwight Davis, Cleveland Cavaliers
** Bob McAdoo, Buffalo Braves
** Fred Boyd, Philadelphia 76ers
** Jim Price, Los Angeles Lakers
** Lloyd Neal, Portland Trail Blazers
* Primer quintet defensiu
** Dave DeBusschere, New York Knicks
** John Havlicek, Boston Celtics
** Wilt Chamberlain, Los Angeles Lakers
** Jerry West, Los Angeles Lakers
** Walt Frazier, New York Knicks
* Segon quintet defensiu
** Paul Silas, Phoenix Suns
** Nate Thurmond, Golden State Warriors
** Don Chaney, Boston Celtics
** Norm Van Lier, Chicago Bulls
** Mike Riordan, Baltimore Bullets

## Vegeu també

* Draft de l'NBA del 1973
* Playoffs de l'NBA del 1973
# Gudbrand Skatteboe

Gudbrand Gudbrandsen Skatteboe (Øystre Slidre, Oppland, 18 de juliol de 1875 – Øystre Slidre, 3 d'abril de 1965) va ser un tirador noruec que va competir a començaments del segle xx.
El 1906 va prendre part al primer dels quatre Jocs Olímpics que disputà durant la seva carrera esportiva. A Atenes guanyà quatre medalles del programa de tir, tres d'or, en rifle lliure, tres posicions, rifle lliure, bocaterrosa i rifle lliure, dret; i una de plata en rifle lliure per equips.
El 1908 va prendre part en els Jocs Olímpics de Londres, on va disputar dues proves del programa de tir. Va guanyar una medalla d'or en la prova de rifle lliure 300 metres, 3 posicions per equips, mentre en la rifle militar per equips fou sisè.
El 1912, a Londres va disputar tres proves del programa de tir, amb una medalla de plata guanyada en la prova de rifle lliure, 300 metres per equips i la cinquena posició en rifle lliure, 3 posicions, 300 metres com a resultats més destacats.
El 1920, un cop finalitzada la Primera Guerra Mundial, Skatteboe disputà els seus darrers Jocs Olímpics. A Anvers disputà tres proves del programa de tir i guanyà la medalla de plata en rifle lliure, 300 m. per equips, mentre en rifle militar 300 metres drets fou sisè.

## Referències

* 1 2 3 4 «Gudbrand Skatteboe Olympic Results». sports-reference.com. Arxivat de l'original el 20 d'octubre 2013. [Consulta: 13 abril 2016].
# Comunitat de municipis Paimpol-Goëlo

La Comunitat de municipis Paimpol-Goëlo (en bretó Kumuniezh kumunioù Pempoull Goueloù) és una estructura intercomunal francesa, situada al departament de les Costes d'Armor a la regió Bretanya, al País de Trégor Goëlo. Té una extensió de 129,16 kilòmetres quadrats i una població de 19.347 habitants (2006).

## Composició

Agrupa 9 comunes :
* Kerfot
* Lanleff
* Lanloup
* Paimpol
* Pléhédel
* Ploubazlanec
* Plouézec
* Plourivo
* Yvias

## Vegeu també

* Intercomunalitats de les Costes d'Armor

## Enllaços externs

* Comunitat de Municipis Paimpol-Goëlo Arxivat 2012-03-21 a Wayback Machine.
* (francès) (bretó) Geografia de Bretanya : portal geogràfic, cartogràfic i estadístic
# Syncomistes trigonicus

Syncomistes trigonicus és una espècie de peix pertanyent a la família dels terapòntids.

## Descripció

* Pot arribar a fer 17 cm de llargària màxima.

## Alimentació

És omnívor i es nodreix d'algues.

## Hàbitat

És un peix d'aigua dolça, bentopelàgic i de clima temperat.

## Distribució geogràfica

És un endemisme d'Austràlia Occidental (Austràlia).

## Costums

Es refugia a les esquerdes del terreny quan se sent amenaçat i forma moles mixtes amb Syncomistes rastellus.

## Observacions

És inofensiu per als humans.

## Referències

* ↑ Vari R. P., 1978. The terapon perches (Percoidei, Teraponidae). A cladistic analysis and taxonomic revision. Bull. Am. Mus. Nat. Hist. v. 159 (art. 5). 175-340.
* ↑ Vari, R. P., 1978. The terapon perches (Percoidei, Teraponidae). A cladistic analysis and taxonomic revision. Bull. Am. Mus. Nat. Hist. v. 159 (art. 5): 175-340.
* ↑ The Taxonomicon (anglès)
* 1 2 3 4 5 6 FishBase (anglès)
* ↑ Allen, G.R., S.H. Midgley i M. Allen, 2002. Field guide to the freshwater fishes of Australia. Western Australian Museum, Perth, Austràlia Occidental. 394 p.
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.
* ↑ Hoese, D.F., D.J. Bray, J.R. Paxton i G.R. Allen, 2006. Fishes. A Beasley, O.L. i A. Wells (eds.) Zoological Catalogue of Australia. Volum 35. ABRS & CSIRO Publishing: Australia Part 1, pp. xxiv 1-670; Part 2, pp. xxi 671-1472; Part 3, pp. xxi 1473-2178.
* ↑ Allen, G.R., S.H. Midgley i M. Allen, 2002.

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Nino Borsari

Nino Borsari (Cavezzo, 14 de desembre de 1911 - Carlton, 31 de març de 1996) va ser un ciclista italià que fou professional entre 1934 i 1939.
Abans, com a amateur, va prendre part en els Jocs Olímpics de Los Angeles de 1932, en què guanyà la medalla d'or en la prova de persecució per equips, formant equip amb Marco Cimatti, Paolo Pedretti i Alberto Ghilardi.
Com a professional no obtingué cap victòria de renom.

## Palmarès

* 1932
** Medalla d'or als Jocs Olímpics de Los Angeles en persecució per equips
* 1932
** 1r a la Coppa Caldirola
* 1935
** 1r al Circuit emilià

## Referències

* ↑ «Olympedia – Nino Borsari». [Consulta: 3 novembre 2024].
* ↑ ONLUS®, Museo del Ciclismo Associazione Culturale. «Museo del Ciclismo - Nino BORSARI» (en italià). [Consulta: 3 novembre 2024].

## Enllaços externs

* Fitxa de Nino Borsari a sitiodeciclismo.net
# Luci Licini Murena (pretor)

Luci Licini Murena (en llatí Lucius Licinius Murena) era germà de l'erudit Publius Licinius Murena i fill de Publius Licinius Murena, el primer que va portar el cognomen Murena. Formava part de la gens Licínia.
Va ser probablement pretor abans de servir amb Sul·la a Grècia. Era present a la batalla de Queronea (86 aC) on Arquelau, el general de Mitridates VI Eupator, va ser derrotat, i en aquesta batalla va dirigir l'ala esquerra i va lluitar contra el general Tàxiles.
Murena va acompanyar a Sul·la a la Troade on es va signar l'any 84 aC la pau amb Mitridates. Murena va quedar-se com a propretor a Àsia amb el comandament de les dues legions de Fímbria que havien abandonat a aquest i s'havien passat a Sul·la.
La segona guerra mitridàtica va ser gairebé obra de Murena, que desitjava els honors del triomf. Va buscar un enfrontament amb Mitridates, va prendre Comana a Capadòcia i en va saquejar el temple. Mitridates es va queixar a Roma invocant els acords de Pau. Murena va dir que no hi havia res escrit, cosa que era certa, ja que s'havien fet uns tractats de pau verbals. Mentrestant Murena va travessar el riu Halis i va saquejar el territori de Mitridates, aconseguint un immens botí. El legat senatorial Quint Calidi, li va donar ordres de parar la guerra però Murena va demanar les ordres per escrit. Al no portar-ne, Murena va seguir atacant Mitridates. Finalment Mitridates es va haver de defensar i va guanyar una cruel batalla segurament vora del riu Halis en la que les forces de Murena van ser derrotades i van patir serioses baixes i es va haver de retirar cap a Frígia.
L'any 81 aC Sul·la va enviar a Aule Gabini amb ordres estrictes per Murena de parar la guerra, que aquest va haver d'obeir. Va tornar a Roma aquell mateix any i va celebrar un triomf que no mereixia.
Va morir algun temps després. Va deixar almenys un fill de nom Luci Licini Murena, cònsol l'any 62 aC.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 1121.
# Dehestan

Dehestan (o Dihistan) és una vila de l'Afganistan a la part sud de la província de Badghis al nord-est d'Herat.
Fou la segona ciutat de la província de la que antigament fins i tot fou la capital (vers 1200). Es troba al centre d'un turó en un territori fèrtil, i prop d'una mina de plata. Les cases són de rajola.
El 716/717 fou erigida en capital d'un dikhan. Domini gaznèvida va passar als seljúcides el 1035 i va quedar en mans d'un dikhan turcman. El 1158 era la residència del príncep oghuz Ikhtiyar al-Din Aytak que es va sotmetre al xa de Coràsmia Il Arslan. El xa de Coràsmia Sultan Shah s'hi va refugiar el 1174 junt amb la seva mara Terken (Turkan) quan fou expulsat del tron pel seu germà Tekesh; aquest la va ocupar poc després; Terken fou capturada i executada però Sultan Shah va poder escapar a territori dels gúrides. Després va perdre tota importància. Modernament se centre del santuari de Khadja Dihistan.

## Notes i referències

* ↑ Yakut, I, 461
* ↑ Al-Tabari, II, 1320
* ↑ Ibn al-Athir, XI, 247-253

## Bibliografia

* J. Marquart, Eranshar
* W. Barthold, Turkestan
# Temporada 1974-1975 del Club Joventut Badalona

La temporada 1974-1975 va ser la 36a temporada en actiu del Club Joventut Badalona des que va començar a competir de manera oficial. La Penya va disputar la seva 19a temporada consecutiva a la màxima categoria del bàsquet espanyol, acabant la competició en la tercera posició, repetint la classificació aconseguida la temporada anterior. Aquesta temporada també va competir a la Recopa d'Europa i a la Copa del Copa del Generalíssim.

## Resultats
### Recopa

En aquesta edició de la Recopa d'Europa el Joventut va arribar fins a quarts de final, on no va poder quedar entre els dos primers a la lligueta del seu grup. Prèviament havia eliminat l'Al-Gezira SC (Egipte) a la primera ronda i el Budapesti Honvéd SE (Hongria) a vuitens.

### Lliga espanyola

A la lliga espanyola finalitza en la tercera posició de 12 equips participants. En 22 partits disputats va obtenir un bagatge de 16 victòries, 1 empat i 5 derrotes, amb 1.850 punts a favor i 1.613 en contra (+237).

### Copa del Generalíssim

En aquesta edició de la Copa del Generalíssim el Joventut va quedar eliminat a quarts davant el Reial Madrid CF (91-91 i 116-96).

## Plantilla

La plantilla del Joventut aquesta temporada va ser la següent:
* Club Joventut Badalona: plantilla 1974-75
* Jugadors
* Lluís Miguel Santillana
* Miguel Ángel Estrada
* Josep Maria Margall
* Narcís Margall
* Juan Ramon Fernández
* Víctor Manuel Escorial
* Joan Filbà
* Ernest Delgado
* Antoni Ametller
* Jordi Cairó
* Lauro Mulá
* Manel Bosch
* Entrenador
* Josep Lluís i Cortés

## Referències

* ↑ «Cup Winners' Cup 1974-75» (en castellà). Linguasport. [Consulta: 27 abril 2018].
* ↑ «Liga española 1974-75» (en castellà). Linguasport. [Consulta: 29 abril 2018].
* ↑ «XXXIX Copa del Generalísimo 1975» (en castellà). Linguasport. [Consulta: 26 abril 2018].
* ↑ «Història: Anys 70: El primer estranger arriba a Badalona». Penya.com. [Consulta: 30 abril 2018].
* ↑ «Spanish Clubs Rosters in C2 (1971-1980)» (en anglès). Linguasport. [Consulta: 30 abril 2018].
# Gunnar Gabrielsson

Gunnar Gabrielsson (Sölvesborg, 17 de juny de 1891 - Karlskrona, 29 de març de 1981) va ser un tirador suec que va competir a començaments del segle xx.
El 1920 va prendre part en els Jocs Olímpics d'Anvers, on disputà dues proves del programa de tir. Guanyà la medalla de plata en la prova de Pistola lliure, 50 metres per equips, mentre es desconeix la posició exacte en què finalitzà la prova de pistola lliure, 50 metres. Gabrielsson era un oficial militar, que arribà al grau de major.

## Referències

* ↑ «Gunnar Gabrielsson Olympic Results». sports-reference.com. Arxivat de l'original el 13 de desembre 2012. [Consulta: 14 desembre 2017].
* ↑ SOK Gunnar Gabrielsson
# Khàybar

Khàybar és un oasi i una localitat de l'Aràbia Saudita, situat a uns 150 km de Medina. És conegut pels esdeveniments que hi van tenir lloc a l'inici de l'època islàmica.

## Història

Abans de l'adveniment de l'islam, estava habitat per jueus i tribus àrabs que s'havien convertit en gran part al judaisme. El 628, Mahoma va atacar l'oasi amb uns 1.600 o 1.800 homes per apoderar-se de les seves riqueses. Els jueus van demanar ajut als àrabs Ghatafan. Una dona jueva, Safiyya bint Huyayy, fou feta presonera i Mahoma la va prendre per a ell mateix, va fer matar el marit amb una excusa i s'hi va casar. Al cap d'un mes de lluita, els jueus van pactar la rendició. Els jueus van poder conservar el dret de cultivar i la propietat de les terres, tot i que aquestes foren repartides, segons una tradició, en 36 parts, una de les quals per al Profeta.
La situació no es va modificar fins a l'any 641, quan el califa Úmar ibn al-Khattab va decidir expulsar tots els jueus de l'Aràbia i va trencar el pacte signat pel Profeta amb els jueus, al·legant que Mahoma havia dit, abans de morir, que dues religions no podien coexistir a Aràbia. Els jueus foren enviats a Síria, on van rebre terres i Khàybar es va repartir novament.
Posteriorment l'oasi va perdre tot protagonisme.
Benjamí de Tudela, un jueu de Navarra que va viatjar per Pèrsia i Aràbia, va visitar i va descriure Khàybar i Tayma pels volts de l'any 1170.
Al segle xix va pertànyer als Al Raixid de Hail fins al 1906; aquest any, en morir Abd-al-Aziz ibn Raixid, passà als xerifs de la Meca. El 1922 fou ocupat pels saudites.

## Vegeu també

* Hutaym
* Wadi Rumma